Han var søn af gehejmekonferensråd [[Frederik Ferdinand von Krogh (jægermester)|Frederik Ferdinand von Krogh]] (1737-1829) og dennes første hustru og kom [[1791]] på [[Kadetakademiet]]. Fra [[Kornet (titel)|kornet]] ved [[Holstenske Rytterregiment]] og kongelig [[page]] med [[fænrik]]s anciennitet fra [[1796]] og [[sekondløjtnant]]s karakter fra [[1799]] udnævntes han [[1803]] til virkelig sekondløjtnant og blev året efter som [[premierløjtnant]] forsat til det slesvigske [[landeværn]]. [[1808]] kom han med [[ritmester]]s karakter til den ridende afdeling af [[Jyske Jægerkorps]], men måtte allerede året efter forlade militærtjenesten på grund af svag hørelse. Fra [[1811]]-[[1815|15]] var han 2. ordonnatør for den danske armé og blev [[1816]] overvejinspektør for [[Hertugdømmet Slesvig]]. Han købte gårdene Tapsore og Barsbøl i [[Haderslev Amt]], hvilke han atter solgte, inden han [[1826]] udnævntes til amtmand over [[Husum Amt|Husum]], [[Svavsted]] og [[Bredsted Amt]]er, [[Staller|overstaller]] i [[Ejdersted]] og overdiggreve. 2 år i forvejen havde han overtaget administrationen af de stærkt forgældede godser Gram og [[Nybøl (Sydslesvig)|Nybøl]], som han ved en dygtig bestyrelse bevarede for besidderen. [[1832]] var han en af de "oplyste mænd", som kongen kaldte til [[København]] for at drøfte [[Rådgivende provinsialstænderforsamlinger|stænderforfatningen]].
Personbillede_savnes Historie